
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky II. ÚS 718/2014-118 Ústavný súd Slovenskej republiky na neverejnom zasadnutí 23. júna 2015 v senáte zloženom z predsedníčky Ľudmily Gajdošíkovej, zo sudcu Sergeja Kohuta a sudcu Ladislava Orosza (sudca spravodajca) o sťažnosti ,
zastúpeného
advokátkou
,
JUDr.
Líviou
Kňažikovou,
Námestie
M. R. Štefánika 6, Komárno, vedenej pod sp. zn. II. ÚS 718/2014, ktorou namieta porušenie svojho základného práva podľa čl. 30 ods. 4 v spojení s čl. 2 ods. 2 Ústavy Slovenskej republiky a práva podľa čl. 25 písm. c) Medzinárodného paktu o občianskych a politických právach rozhodnutím prezidenta Slovenskej republiky o jeho nevymenovaní do funkcie sudcu Ústavného súdu Slovenskej republiky č. 1112-2014-BA z 2. júla 2014, a o sťažnosti
,
, zastúpeného advokátom
JUDr. Jurajom Füzerom, M. R. Štefánika 1256/22, Trebišov, vedenej pod sp. zn. II. ÚS 719/2014, ktorou namieta porušenie svojho základného práva podľa čl. 30 ods. 4 v spojení s čl. 2 ods. 2 Ústavy Slovenskej republiky a práva podľa čl. 25 písm. c) Medzinárodného paktu o občianskych a politických právach rozhodnutím prezidenta Slovenskej republiky o jeho nevymenovaní do funkcie sudcu Ústavného súdu Slovenskej republiky č. 1112-2014-BA z 2. júla 2014, takto rozhodol: Konanie o sťažnosti zastavuje.
a o sťažnosti
Odôvodnenie: I. Ústavnému súdu Slovenskej republiky (ďalej len „ústavný súd“) bola 2. septembra 2014 doručená sťažnosť „sťažovateľ
,
(ďalej len
“), ktorou namieta porušenie svojho základného práva podľa čl. 30
ods. 4 v spojení s čl. 2 ods. 2 Ústavy Slovenskej republiky (ďalej len „ústava“) a práva podľa čl. 25 písm. c) Medzinárodného paktu o občianskych a politických právach (ďalej len „medzinárodný pakt“) rozhodnutím prezidenta Slovenskej republiky (ďalej len „prezident“) o jeho nevymenovaní do funkcie sudcu ústavného súdu č. 1112-2014-BA z 2. júla 2014. Ústavný súd sťažnosť sťažovateľa
predbežne prerokoval a uznesením
č. k. II. ÚS 718/2014-45 z 23. októbra 2014 ju prijal na ďalšie konanie. Dňa 8. septembra 2014 bola ústavnému súdu doručená sťažnosť ,
(ďalej len „sťažovateľ
“; spolu ďalej len
„sťažovatelia“), ktorou namieta porušenie svojho základného práva podľa čl. 30 ods. 4 v spojení s čl. 2 ods. 2 ústavy a práva podľa čl. 25 písm. c) medzinárodného paktu rozhodnutím prezidenta o jeho nevymenovaní do funkcie sudcu ústavného súdu č. 1112-2014-BA z 2. júla 2014. Ústavný súd sťažnosť sťažovateľa
predbežne
prerokoval a uznesením č. k. II. ÚS 719/2014-50 z 23. októbra 2014 ju prijal na ďalšie konanie. Uznesením č. k. II. ÚS 718/2014-99 z 28. januára 2015 ústavný súd spojil sťažnosť sťažovateľa
a sťažovateľa
na spoločné konanie, ktoré bude ďalej
vedené pod sp. zn. II. ÚS 718/2014. Vzhľadom na skutočnosť, že sťažovateľ trval na ústnom pojednávaní vo veci, ústavný súd nariadil verejné ústne pojednávanie na 23. jún 2015. Dňa 17. júna 2015 bolo ústavnému súdu doručené podanie sťažovateľa v ktorom sa uvádza:

,
„Podľa § 54 zákona číslo 38/1993 Z. z... vyššie označenú sťažnosť beriem späť, súčasne oznamujem a listinou v prílohe preukazujem, že som odvolal plnomocenstvo pre moje zastupovanie v konaní o vyššie uvedenej sťažnosti udelené JUDr. Lívi Kňazíkovej..., z ktorého dôvodu jednak žiadam všetky písomnosti doručovať mne, na adresu môjho nového trvalého pobytu
, jednak poukazujem na
ustanovenie § 20 odsek 2 zákon a cont. a preto z oboch vyššie uvedených dôvodov žiadam konanie o nej zastaviť.“ Dňa 22. júna 2015 bolo ústavnému súdu doručené podanie sťažovateľa označené ako „Späťvzatie sťažnosti a odvolanie plnomocenstva“, v ktorom sa okrem iného uvádza: „Oznamujem Vám, že vo veci mojej sťažnosti... ktorou namietam porušenie svojho základného práva podľa čl. 30 ods. 4 v spojení s čl. 2 ods. 2 Ústavy SR a práva podľa čl. 25 písm. c) Medzinárodného paktu o občianskych a politických právach rozhodnutím prezidenta Slovenskej republiky o mojom nevymenovaní do funkcie sudcu Ústavného súdu SR č. 1112-2014-BA z 2. júla 2014 som po dôkladnom zvážení a opätovnom vymenovaní do funkcie predsedu Krajského súdu v Košiciach rozhodol takto: 1. V súlade s ust. § 54 zákona č. 38/1993 Z. z... svoju sťažnosť vedenú pod č. II. ÚS 719/2014, pripojenú k č. II. ÚS 718/2014, doručenú Ústavnému súdu dňa 08. 09. 2014 beriem v celom rozsahu späť. 2. S účinnosťou od 19. 06. 2015 som odvolal plnomocenstvo č. AK 42/14 z 05. 09. 2014 advokátovi JUDr. Jurajovi Füzerovi..., ktorý ma vo veci mojej sťažnosti už nezastupuje. 3. Z dôvodov uvedených pod č. 1 a 2 žiadam konanie o mojej sťažnosti zastaviť.“ Podľa § 54 zákona č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak sťažovateľ vezme svoju sťažnosť späť, ústavný súd konanie o nej zastaví okrem prípadu, ak ústavný súd rozhodne, že späťvzatie sa nepripúšťa, najmä ak sťažnosť smeruje proti takému právoplatnému rozhodnutiu, opatreniu alebo inému

zásahu, ktoré mimoriadne závažným spôsobom porušujú základné práva alebo slobody sťažovateľa. Z už uvedeného vyplýva, že sťažovatelia podaniami doručenými ústavnému súdu 17. júna 2015 a 22. júna 2015 svoje sťažnosti vedené pod sp. zn. II. ÚS 718/2014 vzali späť a žiadajú ústavný súd, aby konanie o nich zastavil. Ústavný súd po preskúmaní žiadostí sťažovateľov v spojení s námietkami, ktoré uplatnili proti napadnutým rozhodnutiam prezidenta o ich nevymenovaní do funkcie sudcu ústavného súdu z 2. júla 2014, zastáva názor, že v ich veciach nemožno dospieť k záveru o mimoriadne závažnom spôsobe porušenia ich základných práv alebo slobôd, pričom nezistil ani ďalšie dôvody, pre ktoré by späťvzatie sťažností nepripustil. Vzhľadom na uvedené ústavný súd rozhodol podľa § 54 zákona o ústavnom súde tak, ako to je uvedené vo výroku tohto uznesenia. P o u č e n i e : Proti tomuto rozhodnutiu nemožno podať opravný prostriedok. V Košiciach 23. júna 2015

Zdroj: KAUZIS.SK – https://www.kauzis.sk/judikatura/r/ECLI:SK:USSR:2015:2.US.718.2014.1 (dáta aktuálne k 10. 11. 2026). Záväzné je znenie zverejnené súdom.




